CELEX: 62015TN0174
Language: et
Date: 2015-04-08 00:00:00
Title: Kohtuasi T-174/15: 8. aprillil 2015 esitatud hagi – EFB versus komisjon

22.6.2015   
            
            
               ET
            
            
               Euroopa Liidu Teataja
            
            
               C 205/35
            
         8. aprillil 2015 esitatud hagi – EFB versus komisjon
   (Kohtuasi T-174/15)
   (2015/C 205/47)
   Kohtumenetluse keel: inglise
   
      Pooled
   
   
      Hageja: European Federation of Biotechnology (EFB) (Liège, Belgia) (esindajad: advokaadid M. Troncoso Ferrer ja S. Moya Izquierdo)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks ja põhjendatuks;
            
         
               —
            
            
               mõista Euroopa Komisjonilt hageja kasuks välja 36  457,79 eurot;
            
         
               —
            
            
               mõista kõik kohtukulud välja Euroopa Komisjonilt.
            
         
      Väited ja peamised argumendid
   
   Hageja palub Üldkohtul tuvastada, et Euroopa Komisjon on rikkunud 24. jaanuaril 2007 projekti „European Federation of Biotechnology Latin American Action on Functional Foods” (viitenumber CT-2006-043158) kohta sõlmitud lepingust (edaspidi „leping”) tulenevaid kohustusi ja mõista talt välja lõplik summa 36  457,79 eurot.
   Hagi põhjenduseks esitab hageja kuus väidet.
   
               1.
            
            
               Esimene väide, et mitme rahastamiskõlbliku kuluga seoses tehti ilmseid hindamisvigu, mis kujutab endast vigade tegemist tõendite hindamisel, mis on vastuolus Belgia tsiviilkoodeksi artikliga 1315.
            
         
               2.
            
            
               Teine väide, et rikutud on lepingu üldtingimuste artikleid II.20 ja II.6.
            
         
               3.
            
            
               Kolmas väide, et rikutud on Belgia tsiviilkoodeksi artiklit 1134 ja lepingu heauskse täitmise põhimõtet.
            
         
               4.
            
            
               Neljas väide, et Euroopa Komisjon ei põhjendanud piisavalt teatavate kulude hüvitamisest keeldumist.
            
         
               5.
            
            
               Viies väide, et rikutud on õiguspärase ootuse kaitse põhimõtet.
            
         
               6.
            
            
               Kuues väide, et teadusuuringute ja tehnoloogiaarenduse kuuendale raamprogrammile kohaldamisele kuuluvad eeskirjad („FP6”) ei ole selged.